# Kennelpiirin vuosikokous 2024

Kennelpiirin vuosikokous pidetään 26.3.2024 klo 19.00. Valtakirjojen tarkistus 18.00–18.45. Kokous paikka ilmoitetaan virallisessa kutsukirjeessä.

Toimintakertomus vuodelta 2023, toimintasuunnitelma ja talousarvio vuodelle 2024

Pyytäisin teiltä, aluekouluttajat, piirikouluttajat, jaostonvetäjät, haavoittuneen hirvieläimen jälj.ohjaalta seuraavaa, toimittaisitteko tiedot 31.1.2024 mennessä allekirjoittaneelle: toimintakertomus vuodelta 2023, talousarvio vuodelle 2024, käytävä ilmi tulot ja menot, toimintasuunnitelma vuodelle 2024.

Jaostojen osalta varsinkin toimintasuunnitelmaa / talousarviota suunniteltaessa huomioitava, että jaostojen toiminta koskee kaikkia eri yhdistyksissä toimivia henkilöitä, ei vain jotain ”pientä piiriä”. Toimintakertomus on jaoston toimintakertomus, ei minkään erillisen yhdistyksen. Osallistujamäärät on syytä laittaa toimintakertomukseen, jotta näemme minkä verran osallistujia tapahtumaa kohden on ollut.

Jäsenmaksuasiaa

Suomen Kennelliitto Ry perii jäsenyhdistyksiltään jäsenmaksun, tällä hetkellä 40 € / yhdistys / vuosi. Kennelpiiri lähettää keväällä jäsenmaksun, jonka vuosikokous vahvistaa, tähän asti ollut 10 € / yhdistys / vuosi. SKL: n ja kennelpiirin jäsenmaksut on oltava maksettuina, mikäli järjestää virallisia kokeita ja näyttelyitä.

# Yhdistyksen tiedot ajan tasalle

Voisitteko ystävällisesti käydä Omakoira-järjestelmästä tarkastamassa ja tarvittaessa korjaamassa yhteystietosivulta (etusivu, joka aukeaa ensimmäisenä) jäsenyhdistyksenne osoitteen.

Tämä osoite on tärkeä, koska Koiramme lehti postitetaan ao. osoitteeseen. Mikäli yhdistyksen pj tai sihteeri ei ole SKL:n jäsen, niin tällöin on täytettävä Toimintailmoitus –lomake ja lähetettävä se allekirjoittaneelle, joko sähköpostitse tai kirjeenä, yhteystiedot löytyvät tiedotteesta. Lomakkeen löydät täältä: [www.kennelliitto.fi/toimintailmoitus](http://www.kennelliitto.fi/toimintailmoitus)

HUOM! Mikäli teette tarvittavat muutokset Omakoiraan, niin tällöin ei lähetetä toimintailmoitusta lainkaan. **Vaikka yhdistyksessä ei oli mitään henkilö muutoksia, niin jäsenmäärä on laitettava Omakoiraan, tilanne 31.12.2023!**

# Koe- ja kurssianomukset ajalle 20.8. – 31.12.2024 tulee tehdä viimeistään 31.3.2024 mennessä kennelpiirille

Ko. ajalle olevat koe- ja kurssianomukset on tehtävä SKL:n Omakoira-järjestelmän kautta. Mikäli kennelpiirin toimitiloja tarvitaan ko. tilaisuutta varten, ne on varattava ennen anomuksen täyttämistä sihteeriltä, yhteystiedot tiedotteessa. Automaattisia varauksia ei suoriteta. Koe- ja kurssianomukset Omakoirajärjestelmään voi tallentaa yhdistyksen pj tai sihteeri tai henkilö, jolle on annettu oikeudet ko. tallennuksia varten. Se etu Omakoirajärjestelmän käytössä on, että ylituomaritiedot ovat siellä ajan tasalla.

<https://www.kennelliitto.fi/ohje-maaraaikaisilmoituksista>

# KOIRANKOULUTUKSEN JA KOIRAKOKEIDEN JÄRJESTÄMISEN LUPAMENETTELY AJALLA 1.3.–19.8.

**Salpausselän Kennelpiiri ry:n hallituksen kokouksen päätös 17.1.2022:**

Kennelpiiri ei hae ”yhteislupaa”, vaan jokainen kokeen järjestäjä hakee luvat. Tämä koskee koemuotoja NOU, NOME-A, NOME-B, NOWT, KAER, KAER-vesityö, SPA, SPME, VEPE.  Poikkeuksena on, että karhukoirajaosto hakee karhunhaukku-taipumuskokeeseen liittyvän anomuksen kennelpiirin alueelle.

Riistakeskus Jyri Rauhala: ”Nyt tarpeen kiinnittää huomiota myös koirakokeita ja koulutuksia koskevien lupien täytäntöönpanoon. Lähtökohtaisesti nämä luvat voivat tulla voimaan sen jälkeen, kun 30 päivän valitusaika ja tiedoksisaantiaika ovat kuluneet. Tiedoksisaantiaika on 3 päivää, kun päätös toimitetaan sähköisesti ja 7 päivää jos, maapostitse. Tästä on poikettu aiemmin joiltain osin, nämä luvat ovat kuitenkin luonteeltaan sellaisia, että niiden toimeenpano yleisesti lainvoimaa vailla on perusteluiltaan vaikeaa. Jos hakemus ei saavu ajoissa eikä täytäntöönpanoaika ehdi umpeutua, lupa ei silloin ilman erityisperusteita tule voimaan kokeen aiottuna pitopäivänä.”

Pyydämmekin ystävällisesti kaikkia hakijatahoja varautumaan siihen, että luvat haettaisiin niin ajoissa, että valitusajat ehtivät kulua. **Tämän vuoksi kehotamme hakemaan luvat noin kahta kuukautta ennen tapahtumaa.** Perustelemme asian sillä, että kevään ruuhka-aikoina voidaan tarvita tavallista enemmän aikaa mahdollisten lisäselvitysten tekemiseen. Tapahtumalle voi hakea varapäivän ja/tai varapaikan, joka voidaan myöntää normaalimenettelyn puitteissa."

Tarvike- ja telttavaraukset

Tarvikkeiden lainaamisesta sovitaan niistä vastaavien varastonhoitajien kanssa, sähköposti: sskp.kalusteet@gmail.com. Kalustovaraus tulee tehdä vähintään kuukautta ennen tapahtumaa.

Renkomäen hallivaraukset

Varauksista vastaa Anna-Kaisa Lehikoinen puh. 040 033 0356 ja sähköpostitse kennelpiiri.simolankatu@gmail.com. Mikäli numero ei vastaa, soittaa varaustenhoitaja sinulle takaisin.

Nettisivujen ylläpito

Sivujen ylläpito ja päivitys (ei koulutus-, kurssi- ym. tiedusteluja):

salpauskennelpiiri@gmail.com

**Kennelpiirin nettisivut löytyvät osoitteesta:** <https://salpausselan.kennelpiiri.fi/>

**Kennelpiirin posti** on lähetettävä osoitteeseen: Anu Lintula, Oksatie 29, 18120 HEINOLA, [salpauskennelpiiri@gmail.com](mailto:salpauskennelpiiri@gmail.com)

Hyvää alkanutta vuotta 2024 !

Sihteeri, Anu Lintula